
הצעת חוק פקודת מניעת טרור, התש"ח1948- 
(תיקון - שלילת גימלה מחבר בארגון טרור), התשס"א2001-

היו"ר דוד טל:

	בוקר טוב לכולם, אני מתכבד לפתוח את ישיבת הוועדה. 

ג'ודי וסרמן:

	מאחר והיה שיבוש בהזמנה לישיבה הקודמת ולכן אנחנו נעשה הצבעה חוזרת, כי היו אנשים שהגיעו למועד הראשון. 

היו"ר דוד טל:

	למען הסר ספק, כדברי היועצת המשפטית שלנו, אנחנו מעלים את הנושא של תיקון בהצעת חוק מניעת טרור שוב להצבעה. מעבר לכך אנחנו נצביע גם על שילוב הצעה זאת עם הצעתו של מר צבי הנדל - אנחנו נצביע על זה בנפרד ועל זה בנפרד. 

ג'ודי וסרמן:

	אנחנו מעלים את הצעתו של מר אברהם הירשזון בנוסח של מר צבי הנדל, שאושרה בוועדה - על זה אנחנו מצביעים - בנוסח של מר צבי הנדל שאושר בוועדה, שזה הנוסח הממשלתי. אבל זו הצעתו של מר צבי הנדל. אז הצעתו של מר אברהם הירשזון עכשיו מועלית בוועדה, בנוסח של מר צבי הנדל, שאושר בוועדה. 

שירלי אברמי:

	למען הסר ספק, זה הנוסח שעליו הוסכם, הנוסח הממשלתי. 

ג'ודי וסרמן:
	
	ואחר כך לאחד את שתי ההצעות, שהן יועלו יחד בקריאה ראשונה. 

היו"ר דוד טל:

	קודם כל אנחנו מאשרים את הצעתו של מר אברהם הירשזון. 

תמר גוז'נסקי:

	ברשותכם, פה מדובר על "אדם שהורשע בעבירה בפקודה למניעת טרור", ופה כתוב: "אגב ניסיון לביצוע פשע על רקע לאומני" וכן הלאה. אז מה הקשר בין שני החוקים? פה מדובר על הפקודה למניעת טרור, כפי שמר אברהם הירשזון מציע, ופה מדובר 

היו"ר דוד טל:

	גברת תמר גוז'נסקי, אנחנו לא מתכוונים כרגע לדון בפסיקים. 



תמר גוז'נסקי:
	אני רק שואלת מה הקשר ביניהם, איך אפשר לחבר את שני החוקים? הרי יש פה הצעה למזג, אז אני שואלת איך אפשר למזג. 

ג'ודי וסרמן:

	זה לא הצעה למזג. מר אברהם הירשזון מעמיד עכשיו את ההצעה שלו על הנוסח של מר צבי הנדל, כך מבקש מר אברהם הירשזון, ועל זה הוועדה עומדת להצביע עכשיו. הנוסח של מר צבי הנדל, שאושר, מדובר על ביצוע פשע, או ניסיון לבצע פשע ושלילת גימלה שמכוחו היא ניתנת. זאת אומרת, אם אגב ביצוע אותו פשע יש זכאות לגימלה, מי שמבצע את הפשע, מכוחו מנצל זכאות לגימלה.

תמר גוז'נסקי:

	לא, השאלה שלי היא משפטית. רק משפטית אני שואלת. 

היו"ר דוד טל:

	אני רוצה לעשות קצת סדר. 

תמר גוז'נסקי:
	
	זה חוק פקודה למניעת טרור וזה הביטוח הלאומי. 

ג'ודי וסרמן:

	כן, אבל אנחנו בהכנה לקריאה ראשונה. 

תמר גוז'נסקי:

	אז אנחנו מאשרים את חוק הביטוח הלאומי או את הפקודה למניעת טרור? 

היו"ר דוד טל:

	אני אעשה סדר - אני אקרא את המכתב של מר אברהם הירשזון ליושב ראש ועדת חוקה: "לכבוד יושב ראש ועדת חוקה, אופיר פינס, הנדון: הצעת חוק פקודת מניעת טרור, (תיקון - שלילת גימלה מחבר בארגון טרור) וגומר. לאחר התייעצותי עם חבר הכנסת ישראל כץ, החלטנו לבקש מאדוני את אישורו להעברת הצעת החוק לפקודת מניעת טרור לוועדת העבודה והרווחה של הכנסת, אשר דנה בהצעת חוק דומה בהצעתו של חבר הכנסת הנדל ובאישורה של הממשלה. כמו כן הרינו לציין כי אנו מוכנים לאישור הצעת החוק על פי הנוסח שהתקבל בוועדת העבודה והרווחה", זו בקשתו של מר אברהם הירשזון, ואנחנו הולכים עכשיו לאשר את בקשתו של מר אברהם הירשזון - להצביע על בקשתו, לאשר או לדחות - כדי שהוא יצרף אותה להצעת החוק של מר צבי הנדל. זה עד כאן. 

תמר גוז'נסקי:

	אני לא מצליחה להבין - שני הסעיפים שמופיעים פה הם מתבטלים? זה בא במקומם?

היו"ר דוד טל:

	אני אסביר - הוא אומר בצורה מפורשת: "הריני לציין כי אנו מוכנים לאישור הצעת החוק על פי הנוסח שהתקבל בוועדת העבודה והרווחה" - קחי את הנייר של מר אברהם הירשזון, בלי לפגוע בכבודו, קרעי אותו ותראי את מר צבי הנדל. 

תמר גוז'נסקי:

	אז אנחנו מאשרים את זה? 

היו"ר דוד טל:

	נכון. עוד שאלות? 

הצבעה:
בעד - 2
נגד - 1
נמנעים - אין


	אנחנו מאשרים את ההצעה הזאת. ההצעה השניה שאנחנו צריכים היא לשלב או למזג - לצרף את ההצעה הזאת להצעה הקודמת, שעברה כבר, ושתיהן יועלו ביחד לקריאה ראשונה. אז אנחנו מצביעים על שילוב הצעתו של מר אברהם הירשזון עם הצעתו של מר צבי הנדל ולהעלות אותה לקריאה ראשונה. 


הצבעה:
בעד - 2
נגד - 1
נמנעים – אין


	ההצעה התקבלה. תודה רבה, נעלתי את הישיבה. 


הישיבה ננעלה בשעה 09:10      





